[{"text_idx": "#000001", "text": "Sut i gyrraedd Y Gangell"}, {"text_idx": "#000006", "text": "Ceffyl yn dod i'r ty\u0302 ? Ie, yn ddiddadl oblegi\u0301d y funud nesaf, dyna'i ben yn y golwg yn gyflawn, heibio i dalcen y palis. Dychrynwyd fy mam yn enbyd, a rhai eraill o'r merched oedd yno, beth bynnag am y dynion. Y\u0308r oeddwn innau mewn dryswch meddwl dwys, yn crynu gan ofn wrth edrych ar fy mam, ond yn colli peth o'r ofn wrth edrych ar fy nhad. Efe oedd agosaf at y palis: cymerodd ei hat, a dododd hi wrth enau'r ceffyl fel pe'n rhoddi ceirch iddo. Gwthiai y creadur ei safn yn awchus, fel y tybiwn i'r hat wa\u0302g - a chael ei siomi'n chwerw, ac ysgwyd ei ben. O\u0301nd ni ddo\u0302i dimond y pen i'rgolwg. Ac yna aeth chwerthin y rhai oedd yn deall ar led, a gwyddwn cyn pen ychydig o funudau fy mod wedi cael cip ar ran o hen chwarae crefyddol Cymru gynt \u2014 Mari Lwyd Lawen. Dyna'r unig dro i mi weld y peth: ac nid oedd ond gweddill bychan o'r chwarae miragl yn yr hen amseroedd."}, {"text_idx": "#000007", "text": "Dewch I weld y Gangell"}]